ভূমিকম্পে আতঙ্ক ছড়িয়েছে দিঘা, কাঁথি সহ গোটা পূর্ব মেদিনীপু্রে

সমীরণ সাউ কাঁথি, পূর্ব মেদিনীপুর: আজ সকালে কলকাতা (kolkata) সহ একাধিক জেলার (District) ঘুম ভাঙল ভূমিকম্পে (Earthquake)। ভোর ৬ টা ১০ নাগাদ এই কম্পন অনুভূত হয়। কম্পনে কেঁপে ওঠে দিঘা, রামনগর (Ramnagar), কাঁথি (kathi) সহ গোটা পূর্ব মেদিনীপুর (East Medinipur)। জোরালো কম্পনে মানুষের মধ্যে আতঙ্ক তৈরি হয়েছে। ঘড়িতে তখন ঠিক সকাল ৬ টা ১০। কম্পন টের পেল বাংলা ও ওড়িশার বিস্তীর্ণ এলাকা। রিখটার স্কেলে পরিমাপ ৫.৩।

National Center for Seismology র করা পোস্টে উল্লেখ, ভূমিকম্পের উৎস স্থল বঙ্গোপসাগরের গভীরে। ১৯.৫২ উত্তর অক্ষাংশ, ৮৮.৫৫ পূর্ব দ্রাঘিমাংশ ও ৯১ কিমি গভীরতায়।

আরও পড়ুন: কলকাতায় জোরালো ভূমিকম্প, রিখটার স্কেলে কম্পনের মাত্রা ৫.৩

উৎসস্থল কলকাতার অদূরেই। মঙ্গলবার সকালে কম্পন টের পেলেন কলকাতাবাসী। শুধু কলকাতা নয়, পশ্চিমবঙ্গের একাধিক জেলায় কম্পন অনুভূত হল মঙ্গলবার সকালে। সকাল ৬টা ১০ মিনিট নাগাদ কেঁপে ওঠে একাধিক জেলা। প্রাথমিকভাবে জানা যাচ্ছে বঙ্গোপসাগরেই এই ভূমিকম্পের উৎসস্থল। ফলে বেশি প্রভাব পড়েছে উপকূলের জেলাগুলিতে।

ওড়িশা থেকে ১৭৫ কিলোমিটার পূর্বে সমুদ্রে ওই কম্পনের উৎসস্থল বলে জানা যাচ্ছেন। রিখটার স্কেলে এই কম্পনের মাত্রা ছিল ৫.৩। পশ্চিমবঙ্গের পাশাপাশি ওড়িশাতেও এই কম্পন অনুভূত হয়েছে। শুধুমাত্র পূর্ব ভারতেই নয়, বাংলাদেশেও এর প্রভাব পড়েছে। উৎসস্থলের গভীরতা ছিল ৯১ কিলোমিটার।